ยอมรับนายกฯหนักใจคดียุบพรรคมากกว่าซุกหุ้น ทางออกดีที่สุดแก้วิกฤติต้องเลือกตั้งโดยเร็ว(21 ก.ค.) คุณหญิงสุดารัตน์ เกยุราพันธุ์รองหัวหน้าพรรคไทยรักไทยให้สัมภาษณ์ในรายการ"สถานีสนามเป้า"ทางช่อง 5 ถึงกรณีคดีการยุบพรรคไทยรักไทยเข้าสู่การพิจารณาของศาลรัฐธรรมนูญว่าเราก็จะต้องทำใจในระดับหนึ่งเหมือนกัน เพราะตลอดระยะเวลาก็มีความพยายามที่จะทำลายพรรคไทยรักไทยกำจัดออกไปจากทางการเมืองเสียโดยวิธีการ นอกระบบต่างๆ จนมาถึงเรื่องยุบพรรค จนถึงวันนี้ยังมีความพยายามในการที่จะชี้แจงด้วยเอกสารหลักฐานต่างๆ เพราะเรามั่นใจว่าเราไม่ได้ทำอะไรผิด"เราก็อยากขอความเป็นธรรม อยากจะให้ศาลให้ความเป็นธรรมกับเรา ถ้าเราได้รับความเป็นธรรม เราเชื่อว่าไม่มีอะไรเกิดขึ้น แต่กรณีที่อาจจะมีอะไรนอกเหนือเหตุการณ์ปกติแล้วจะต้องถูกยุบพรรคไปอย่างที่เราไม่ผิด เราก็จะต้องถือว่าเป็นกรรม"คุณหญิงสุดารัตน์ กล่าว
คุณหญิงสุดารัตน์ เกยุราพันธุ์รองหัวหน้าพรรคไทยรักไทยให้สัมภาษณ์ในรายการอะไรทางช่อง 5 
สถานีสนามเป้า